
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1359 

8 Οκτωβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1.525 στρεμ. στη θέση 
Χελώνας Ράχη Κοινότητας ΜοναστηρακΙου Ν. Δρά¬ 
μας.~. 1 

Αρση αναδάσωσης από έκταση, εμβαδού 710 στρεμ. 
της Κοινότητας Ανθούσης Αττικής και μη κήρυξη 
αυτής ως αναδασωτέας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της Τ.Π. 4710/93 απόφασης του Νομάρχη 


Φθιώτιδας. 3 

Τροποποίηση ρυμοτομικού σχεδίου Ν. Πεντέλης Ν. Ατ¬ 
τικής στο Ο.Τ. 13. 4 

Τροποποίηση όρων δόμησης στο αριθ. 57 οικόπεδο 
στο Ο.Τ. 16 του ρυμοτομικού σχεδίου Κεφαλοχω¬ 
ρίου Κόνιτσας Ν. Ιωαννίνων. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2923 (1) 

Κήρυξη αναδασωτέας έκτασης 1.525 σφεμ. στη θέση 
Χελώνας Ράχη Κοινότητας Μοναστηρακίου Ν. Δρά¬ 
μας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 177 παρ. 3 του Συντάγμα¬ 


τος. 

3. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: α) του άρθρου 41 παρ. 1, β) του άρ¬ 
θρου 38 παρ. 1. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80. 

5. Την 8618/28.9.1993 πρόταση του Δασαρχείου Δρά¬ 
μας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Την αριθ. 6886/εγκ. 162/25.5.1990 απόφαση του 
Νομάρχη Δράμας «περί κατανομής αρμοδιοτήτων», απο¬ 
φασίζουμε: 

Κηρύσσουμε αναδασωτέα με σκοπό την επαναδημιουρ- 
γία με φυσική αναγέννηση της δασικής βλάστησης που 
καταστράφηκε από την πυρκαγιά της 25.9.1993 και τη 
διατήρηση του χαρακτήρα της, τη δημ. δασική έκταση εμ¬ 
βαδού χιλίων πεντακοσίων είκοσι πέντε (1.525) στρ. που 
βρίσκεται στη θέση «Χελώνα Ράχη» Κοινότητας Μοναστη- 
ρακίου και προσδιορίζεται από τα στοιχεία ΑΑ1, Π1, Α-Β1, 
Β, Γ, Δ, Ε, Ζ, Η, Η1, Η2, Η3, Η4, Η5, Η6, Η7, Β1 - Π1, Μ8, 
Μ7, Μ6, Μ5, Μ4, Μ3, Μ2, ΜΙ, Μ, Ν, Ξ, Ο, Π, Π1 και έχει 
όρια: 

Ανατολικά: Με δημόσια δασική έκταση, δασική εποικι- 
στική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Αγροί. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Σεπτεμβρίου 1993 

Με εντολή Νομάρχη 
Ο Δ/ντής Δασών 
ΝΙΚ. ΣΤΕΦΟΥΛΗΣ 

Αριθ. 3790 (2) 

Άρση αναδάσωσης από έκταση, εμβαδού 710 στρεμ. της 
Κοινότητας Ανθούσης Αττικής και μη κήρυξη αυτής ως 
αναδασωτέας. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «Περί Διοικητικής 
Αποκεντρώσεως» όπως αυτές τροποποιήθηκαν και συ¬ 
μπληρώθηκαν μεταγενέστερα. 

2. Τις διατάξεις του άρθρου 31 του Ν. 1599/1986 «Περί 
σχέσεων Κράτους - Πολίτη, καθιέρωση νέου τύπου δελ¬ 
τίου ταυτότητας και άλλες διατάξεις». 

3. Τις διατάξεις των άρθρων 38 παρ. 1,41 παρ. 1 και 44 
παρ. 3 του Ν. 998/79 «Περί προστασίας των δασών και 
των δασικών εν γένει εκτάσεων της Χώρας». 

4. Την αριθμ. 160417/1180/8.7.1980 δ/γή του 
Υπουργ. Γεωργίας «Περί οδηγιών για τις αναδασωτέες 
εκτάσεις». 

5. Την υπ’ αριθμ. 108424/13.9.1934 απόφαση του Υπ. 
Γεωργίας (ΦΕΚ 133/34 τ.Β') με την οποία κηρύχθηκε ως 
αναδασωτέα η δασική έκταση του λεκανοπεδίου Αθη¬ 
νών. 

6. Τα υπ’ αριθμ. 91226/3813/23.7.1987 και 92937/ 
8850/28.9.93 έγγραφα του Υπουργ. Γεωργίας σχετικά με 
την έγκριση του σχεδίου πόλεως της Κοινότητας Ανθού- 
σας Αττικής στην έκταση που καταλαμβάνει ο εν λόγω οι¬ 
κισμός. 

7. Την υπ’ αριθμ. 6251/6.10.1993 αναφορά του Δα¬ 
σαρχείου Πεντέλης σε συνδυασμό με την υπ’ αριθμ. 
3648/22.7.1987 τοιαύτην με την οποίαν προτείνεται αφ’ 
ενός μεν η άρση της αναδάσωσης από έκταση εμβαδού 
710 στρεμμάτων, που βρίσκεται στην περιοχή της Κοινό¬ 
τητας Ανθούσας Αττικής, όπως αυτή εμφανίζεται χωρίς 
διαγράμμιση (λευκή) και περιλαμβάνεται στην οριογραμμή 
με τα στοιχεία Α-Β-Γ-Δ-Ε-Ζ-Η-θ-Ι-Κ-Λ-Μ-Ν-Ξ 
-Ο-Π-Ρ-Σ-Τ-Α στο απόσπασμα πινακίδος χάρτου κλί- 
μακος 1:5.000 που συνοδεύει την αναφορά αυτή και αφ' 
ετέρου η μη κήρυξη της εν λόγω έκτασης ως αναδασω¬ 
τέας για τους λόγους που αναφέρονται στις ως άνω ανα¬ 
φορές. 

8. Το γεγονός ότι η ανωτέρω υπ’ αριθμ. 108424/ 
13.9.1934 απόφαση Υπουργείου Γ εωργίας λόγω της γενι- 
κότητάς της, της μεγάλης περιοχής που περιλαμβάνει 
(όλο το λεκανοπέδιο Αθηνών) και των εξαιρέσεων που 
έχει, αλλά και των κοινωνικών προβλημάτων που δημιουρ- 
γήθηκαν μέσα σ’ αυτή τη μείζονα περιοχή, αφού συγκε¬ 
ντρώθηκε σ’ αυτή ένα μεγάλο μέρος του Ελληνικού πλη¬ 
θυσμού μετά την απελευθέρωση της Ελλάδος από τους 
Γερμανούς, δεν εφαρμόστηκε, κατέστη δε ανενεργός. 

Έτσι και, στην έκταση των 710 στρεμμάτων από την 
οποία προτείνεται η άρση της αναδασώσεως δεν έχει 


εφαρμοσθεί η απόφαση αυτή με αποτέλεσμα να έχει με¬ 
ταβληθεί σε οικισμό πλήρως οργανωμένο ο οποίος έχει 
αναγνωρισθεί ως κοινότητα από το έτος 1979 με το από 
27.1.1979 Π.Δ. (ΦΕΚ 16 Α' της 30.1.1979) με ενοριακό 
ναό, σχολεία, σύνδεση με αστική συγκοινωνία, πλήρες 
οδικό υδρευτικό και τηλεπικοινωνιακό δίκτυο, εγκαταστά¬ 
σεις εμπορικών και βιοτεχνικών δραστηριοτήτων κ.λπ. 

Κατά συνέπεια η ως άνω έκταση των 710 στρεμμάτων 
έπαυσε πλέον να αποτελεί σήμερα δάσος ή δασική 
έκταση κατά την έννοια των διατάξεων του άρθρου 3 παρ. 
1, 2 και 3 του Ν. 998/1979 αφού ούτε δασικά προϊόντα 
μπορεί να παράγει ούτε να συμβάλει στη διατήρηση της 
φυσικής και βιολογικής ισορροπίας ή στην εξυπηρέτηση 
της διαβιώσεως του ανθρώπου μέσα στο φυσικό του περι¬ 
βάλλον αλλά αποτελεί πλέον οικισμό. 

Η ως άνω πραγματική κατάσταση δημιουργήθηκε πολύ 
πριν από το έτος 1975 και δεν μπορεί πια σε καμία περί¬ 
πτωση ν’ ανατραπεί από τα πράγματα ώστε να ξαναδη- 
μιουργηθεί η βλάστηση που υπήρχε σ’ αυτήν και ν’ απο¬ 
κτήσει ξανά την μορφή του δάσους και της δασικής εκτά- 
σεως, αποφασίζουμε: 

I. Αίρουμε την αναδάσωση από έκταση, εμβαδού επτα¬ 
κοσίων δέκα (710) στρεμμάτων που βρίσκεται στην πε¬ 
ριοχή Κοινότητας Ανθούσας - Αττικής, όπως αυτή εμφανί¬ 
ζεται άνευ διαγραμμίσεων (λευκή) και περιλαμβάνεται 
στην οριογραμμή με τα στοιχεία Α-Β-Γ-Δ-Ε-Ζ-Η-θ- 
Ι-Κ-Α-Μ-Ν-Ξ-Ο-Π-Ρ-Σ-Τ-Α στο απόσπασμα 
πινακίδος χάρτου Γ.Υ.Σ. με κλίμακα 1:5.000 που θεωρεί ο 
Δασάρχης Πεντέλης Νικόλαος Παπακώστας με ημερομη¬ 
νία 6.10.1993 και αποτελεί αναπόσπαστο μέρος της πα- 
ρούσης για τους λόγους που αναφέρονται στο σκεπτικό 
της απόφασης αυτής. 

Διεκρινίζεται εδώ ότι τα περιλαμβάνομενα στην ανω¬ 
τέρω οριογραμμή τμήματα με διαγράμμιση και με αριθμη¬ 
τικά στοιχεία 1 234567891011 1213 και 14 εμβαδού 
150 στρ. παραμένουν κεκηρυγμένα ως αναδασωτέα. 

II. Δεν κηρύσσουμε ως αναδασωτέα σύμφωνα με τις 
διατάξεις της παρ. 1 του άρθρου 38 του Ν. 998/79 την 
ανωτέρω έκταση των 710 στρ. για τους λόγους που ανα- 
φέρονται στο σκεπτικό της παρούσης και επιπροσθέτως 
διότι τυχόν κήρυξή της ως αναδασωτέας αποβαίνει ευ¬ 
θέως ασύμφορος για την Εθνική Οικονομία και θα αντί- 
κειτο στο περί δικαίου αίσθημα και θα έφερε κοινωνική 
αναστάτωση και θα είχε γενικότερες δυσμενείς οικονομι¬ 
κές επιπτώσεις δυσανάλογες με τις προσδοκώμενες 
ωφέλειες από την τυχόν κήρυξής της ως αναδασωτέας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 8 Οκτωβρίου 1993 

Ο Νομάρχης 
ΕΥΑΓ. ΧΑΡΑΛΑΜΠΙΔΉΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 87158/6255 (3) 

Ακύρωση της Τ.Π. 4710/93 απόφασης του Νομάρχη Φθι¬ 
ώτιδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχε¬ 
δίων πόλεων κ.λπ.», όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του Ν. 3200/1955 «Περί 
διοικητικής αποκεντρώσεως». 

3. Τις διατάξεις: α) του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137), β) του 
άρθρου 9 του Π.Δ/τος 437/1985 «Καθορισμός και ανακα¬ 
τανομή των αρμοδιοτήτων των Υπουργείων» (Α' 157). 

4. Τις διατάξεις του Π. Δ/τος 183/1986 «Έγκρισή τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Α' 70). 

5. Την 67598/758/16.6.1992 απόφαση «Μεταβίβαση 
αρμοδιοτήτων του Υφυπουργού Περιβάλλοντος, Χωροτα¬ 
ξίας και Δημοσίων Έργων στον Γενικό Γραμματέα, στους 
Γενικούς Διευθυντές και στους Προϊσταμένους Διευθύν¬ 
σεων και Τμημάτων του Υπουργείου Περιβάλλοντος, Χω¬ 
ροταξίας και Δημοσίων Έργων» (Α' 435). 

6. Την ΤΠ 4710/1993 απόφαση του Νομάρχη Φθιώτι¬ 
δας με την οποία τροποποιήθηκε το ρυμοτομικού σχέδιο 
στην παραλία Λιβανάτων. 

7. Την εμπρόθεσμη προσφυγή των Ιωάννου Τσαρούχα 
και Ιωάννου Καλλινίκου που περιήλθε στην Υπηρεσία μας 
την 18.8.1993 και στρέφεται κατά της παραπάνω νομαρ¬ 
χιακής αποφάσεως. 

Επειδή, σύμφωνα με πάγια νομολογία του ΣτΕ κάθε 
τροποποίηση που οδηγεί σε κατάργηση ή περιορισμό κοι¬ 
νόχρηστου χώρου πρέπει να είναι ειδικά αιτιολογημένη 
τόσο από την άποψη ότι γίνεται για πολεοδομική ανάγκη, 
που δεν μπορεί να καλυφθεί αλλιώς όσο και από την 
άποψη ότι ο περιορισμός του κοινόχρηστου χώρου δεν 
προσκρούει στις γενικότερες πολεοδομικές ανάγκες η 
θεραπεία των οποίων προέχει, κατά νόμον, έναντι της 
προστασίας των ιδιωτικών συμφερόντων που μόνο επι- 
βοηθητικώς μπορούν να ληφθούν υπόψη, μη δυναμένων 


να αποτελόσουν αποκλειστικό έρεισμα ρυμοτομικής διαρ¬ 
ρύθμισης (ΣτΕ 864/1982, 199/83, 1996, 2268/84). 

Επειδή, στην προκειμένη περίπτωση, όπως προκύπτει 
από τα στοιχεία του φακέλλου ο Νομάρχης Φθιώτιδος με 
την προσβαλλόμενη απόφαση προέβη στην τροποποίηση 
του σχεδίου στην παραλία Λιβανάτων με την μετατροπή 
κοινόχρηστου χώρου του σχεδίου πόλεως σε οικοδομικό 
τετράγωνο παρά την ιδιοκτησία Δημ. Γκορίτσα, με μόνη 
αιτιολογία την διευκόλυνση της επίλυσης των ιδιοκτησια¬ 
κών προβλημάτων, χωρίς να επικαλείται την ύπαρξη πολε- 
οδομικής ανάγκης που επιβάλλει την τροποποίηση του 
σχεδίου. Για το λόγο αυτό, πρέπει να γίνουν δεκτοί οι σχε¬ 
τικοί ισχυρισμοί των προσφευγόντων αναφορικά με το ότι 
η προσβαλλόμενη απόφαση πάσχει από έλλειψη νομίμου 
αιτιολογίας και ότι η τροποποίηση έγινε προς όφελος ιδιω¬ 
τικών συμφερόντων, στερώντας από τους κατοίκους το 
μοναδικό κοινόχρηστο χώρο που προέβλεπε το ισχύον 
σχέδιο καθόλο το μήκος της παραλίας Λιβανάτων, παρέλ- 
κει δε η εξέταση των λοιπών ισχυρισμών, αφού η προ- 
σβαλλομένη απόφαση καθίσταται ακυρωτέα, για τον πα¬ 
ραπάνω λόγο. Πέραν τούτου, κακώς κινήθηκε μετά από 
αίτηση του Δ. Γ κορίτσα η διαδικασία τροποποίησης του 
σχεδίου παρά την ιδιοκτησία του, γιατί ο ενδιαφερόμενος 
δεν έχει πλέον ιδιοκτησία στο εν λόγω σημείο αφού με την 
με αριθ. 9525/76 απόφαση του Νομάρχη Φθιώτιδας ανα¬ 
κλήθηκε το με αριθ. 38898/42 παραχωρητήριο του Υπ. 
Οικονομικών ως προς το σημείο εκείνο που είχε παραχω¬ 
ρήσει στον Αργ. Γ κορίτσα - πατέρα του Δημ. Γ κορίτσα - το 
με αριθ. Β.Κ. 1634 δημόσιο κτήμα, μετά τήν διαπίστωση 
ότι αυτό εμπίπτει σε κοινόχρηστο χώρο. 

Επειδή, μετά τα παραπάνω, πρέπει να γίνει δεκτή η 
προσφυγή του Ιωάννου Τσαρουχά και Ιωάννου Καλλινίκου 
και να ακυρωθεί η προσβαλλομένη απόφαση για παρά¬ 
βαση νόμου, αποφασίζουμε: 

1. Γίνεται δεκτή η προσφυγή Ιωάννου Τσαρουχά και Ιω¬ 
άννου Καλλινίκου. 

2. Ακυρώνεται η Τ.Π. 4710/1993 απόφαση του Νο¬ 
μάρχη Φθιώτιδος σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1993 

Με εντολή Υφυπουργού 
Ο Γενικός Γραμματέας 
ΣΩΤΗΡΗΣ ΚΑΡΒΟΥΝΗΣ 

ΕΦΗΜΕΡΙΕ ΤΗΕ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 23706/779/93 (4) 

Τροποποίηση ρυμοτομικού σχεδίου Ν. Πεντέλης Ν. Αττι¬ 
κής στο Ο.Τ. 13. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το ΝΔ 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86, περί εγκρί- 
σεως τροποποιήσεων σχεδίων πόλεων. 

5. Τις αποφάσεις αρ. 80/93 και 38/93 του Κοιν. Συμ¬ 
βουλίου. 

6. Το πρακτικό 15 της συνεδρίας 30 του ΣΧΟΠ της 
23.9.93. 


7. Την αρ. πρωτ. 2157/93 βεβαίωση της κοιν. Ν. Πεντέ¬ 
λης ότι η τροποποίηση δεν επιβαρύνει τον κοιν. προϋπο¬ 
λογισμό. 

8. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 154Α) 
και το γεγονός ότι απο τις διατάξεις αυτής της απόφασης 
δεν προκαλείται δαπάνη εις βάρος του κοιν. προϋπολογι¬ 
σμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Νέας Πεντέλης στα Ο.Τ. 13, με την μετατόπιση των Ο.Τ. 
και Ρ.Γ. επιβολή δε πρασίας 6,00μ. στην συμβολή των 
οδών Δυρραχίου και Γ. Παπανδρέου, όπως απεικονίζεται 
στο συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 4 Οκτωβρίου 1993 

Ο Νομάρχης 
Ε. ΧΑΡΑΛΑΜΠΙΔΗΣ 


ΕΛΛΗΝΙΚΗ ΔΗΜΟΚΡΑΤΙΑ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 6256 (5) 

Τροποποίηση όρων δόμησης στο αριθ. 57 οικόπεδο στο 

Ο.Τ. 16 του Ρυμοτομικού σχεδίου Κεφαλοχωρίου Κόνι¬ 
τσας Ν. ΙωαννΙνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228 
Α' /16.8.1923) «περί σχεδίων πόλεων και κωμών του Κρά¬ 
τους», και συγκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) 
«περί διοικητικής αποκεντρώσεως», όπως τροποποιήθη¬ 
καν και συμπληρώθηκαν με το Ν. Δ/γμα 532/70. 

3. Τις διατάξεις του Α.Ν. 314/68, (ΦΕΚ 47Α ) όπως 
αντικαταστάθηκε με το Ν.Δ/γμα 1018/71 (ΦΕΚ 220 Α'). 

4. Τις διατάξεις του Π. Δ/τος 183/1986 (ΦΕΚ 70Α7 
5.6.86), για «έγκριση τροποποιήσεων και καθορισμό όρων 
και περιορισμών δόμησης απο τους Νομάρχες». 

5. Το εγκεκριμένο Ρυμοτομικό σχέδιο Κεφαλοχω¬ 


ρίου. 

6. Την υπ’ αριθ. 17/93 απόφαση του Κοινοτικού Συμ¬ 
βουλίου Κεφαλοχωρίου. 

7. Τη γνώμη του Σ.ΧΟΠ του Νομού που διατυπώθηκε 
στην υπ’ αριθ. 26/15.9.93 πράξη, αποφασίζουμε: 

Τροποποιούμε τους όρους δόμησης του εγκεκριμένου 
Ρυμοτομικού σχεδίου Κεφαλοχωρίου στο Ο.Τ. 16 και συ¬ 
γκεκριμένα στην ιδιοκτησία με αριθμό 57 και να είναι κατά 
παρέκκλιση άρτιο και οικοδομήσιμο με πρόσωπο 16.00 
μέτρα και εμβαδόν 418.00 μέτρα. 

Από τις διατάξεις αυτής της απόφασης δεν προκύπτει 
δαπάνη σε βάρος του προϋπολογισμού της Κοινότητας 
Κεφαλοχωρίου Κόνιτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Σεπτεμβρίου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 











